
Grozījumi Ministru kabineta 2015. gada 17. jūlija rīkojumā Nr. 394 "Par Viduslatgales Profesionālās vidusskolas likvidāciju"
· Izdarīt Ministru kabineta 2015. gada 17. jūlija rīkojumā Nr. 394 "Par Viduslatgales Profesionālās vidusskolas likvidāciju" (Latvijas Vēstnesis, 2015, 139. nr.) šādus grozījumus:
· 1. Izteikt 18. punktu šādā redakcijā:
· "18. Augšdaugavas novada pašvaldībai saskaņā ar Publiskas personas mantas atsavināšanas likuma 42. panta pirmo daļu šā rīkojuma 17. punktā minēto nekustamo īpašumu izmantot Pašvaldību likuma 4. panta pirmajā daļā noteikto pašvaldības autonomo funkciju īstenošanai."
· 2. Papildināt ar 29. punktu šādā redakcijā:
· "29. Ievērojot Eiropas Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (publicēta Eiropas Savienības Oficiālajā Vēstnesī 2023. gada 15. decembrī, Nr. L) (turpmāk – regula) un Ministru kabineta 2018. gada 21. novembra noteikumus Nr. 715 "De minimis atbalsta uzskaites un piešķiršanas kārtība", ministrija piešķir Augšdaugavas novada pašvaldībai de minimis atbalstu attiecībā uz īpašumā bez atlīdzības nodoto šā rīkojuma 17.5. apakšpunktā minētās  zemes vienības daļu (zemes vienības daļas kadastra apzīmējums 4498 005 0627 8001) “12”, Višķu tehnikums, Višķu pagastā, Augšdaugavas novadā, 1,6828 ha platībā, ievērojot šādus nosacījumus:
· 29.1. piešķirtais de minimis atbalsts 15 800 euro apmērā Augšdaugavas novada pašvaldībai  viena vienota uzņēmuma līmenī saskaņā ar regulas 3. panta 2. punktu nevienā triju gadu periodā nepārsniedz 300 000 euro. Viens vienots uzņēmums ir uzņēmums, kas atbilst regulas 2. panta 2. punkta nosacījumiem;
· 29.2. de minimis atbalstu saskaņā ar regulu piešķir, ievērojot regulas 1. panta 1. punktā minētos nozaru un darbību ierobežojumus;
· 29.3. par atbalsta piešķiršanas brīdi tiek uzskatīts 2024. gada 10. decembris, kad Augšdaugavas novada pašvaldība ar Sabiedrību ar ierobežotu atbildību “Magnum Social & Medical Care” ir noslēgusi apbūves tiesības līgumu Nr.000.2.1-17.6-2024/634. Ministrija ir veikusi atbalsta pretendenta izvērtēšanu atbilstoši regulas nosacījumiem;
· 29.4. de minimis atbalsta piešķiršana un uzskaite tiek veikta saskaņā ar Ministru kabineta 2018. gada 21. novembra noteikumiem Nr. 715 "De minimis atbalsta uzskaites un piešķiršanas kārtība";
· 29.5. atbalstu, kas piešķirts ar šā rīkojuma 29.3. apakšpunktā minēto dokumentu, nevar apvienot ar citu de minimis atbalstu vai citu komercdarbības atbalstu par vienām un tām pašām attiecināmajām izmaksām citu atbalsta programmu vai ad-hoc atbalsta projekta ietvaros, neatkarīgi no publiskā finansējuma avota;
· 29.6. Augšdaugavas novada pašvaldībai un ministrijai saskaņā ar regulas 6. panta 3. un 7. punktu ir pienākums dokumentus, kas saistīti ar de minimis atbalsta sniegšanu, glabāt 10 gadus no de minimis atbalsta piešķiršanas dienas;
· 29.7. ja tiek pārkāpti regulas nosacījumi, Augšdaugavas novada pašvaldībai ir pienākums atmaksāt ministrijai saņemto nelikumīgo de minimis atbalstu no līdzekļiem, kas brīvi no komercdarbības atbalsta, atbilstoši  Komercdarbības atbalsta kontroles likuma IV vai V nodaļas nosacījumiem."

